ಕೋಲ್ಕತ್ತಾದಲ್ಲಿನ ಸಿಎಎ ವಿರೋಧಿ ಪ್ರತಿಭಟನೆಯ ’ಗೋ ಬ್ಯಾಕ್ ಮೋದಿ’ ಚಿತ್ರವನ್ನು ಬಿಹಾರದ ಪ್ರತಿಭಟನೆಯದ್ದೆಂದು ಹಂಚಿಕೊಳ್ಳಲಾಗುತ್ತಿದೆ - FACTLY
Sai Krishna Muthyanolla
November 6, 2020
ರಸ್ತೆಯ ಮೇಲೆ ’ಗೋ ಬ್ಯಾಕ್ ಮೋದಿ’ ಎಂದು ಬರೆದಿರುವ ಚಿತ್ರವನ್ನು “ಮೋದಿ ಮತ್ತು ಬಿಜೆಪಿ ವಿರುದ್ಧದ ಹೋರಾಟಕ್ಕೆ ಬಿಹಾರ ತಯಾರಾಗುತ್ತಿದೆ” ಎಂದು ಸಾಮಾಜಿಕ ಮಾಧ್ಯಗಳಲ್ಲಿ ವ್ಯಾಪಕವಾಗಿ ಹಂಚಿಕೊಳ್ಳಲಾಗುತ್ತಿದೆ.  ಈ ಪ್ರತಿಪಾದನೆ ನಿಜವೆ ಪರಿಶೀಲಿಸೋಣ.
ಪ್ರತಿಪಾದನೆ: 2020 ರ ವಿಧಾನಸಭಾ ಚುನಾವಣೆಯ ಹಿನ್ನೆಲೆಯಲ್ಲಿ ಬಿಹಾರದಲ್ಲಿ ‘ಗೋ ಬ್ಯಾಕ್ ಮೋದಿ’ಎಂದು ಹೇಳುವ ರಸ್ತೆ ಬರಹದ  ಚಿತ್ರ.
ಸತ್ಯಾಂಶ: ಈ ಚಿತ್ರವು ಕೋಲ್ಕತ್ತಾದಲ್ಲಿ ಸಿಎಎ ಮತ್ತು ಎನ್‌ಆರ್‌ಸಿ ವಿರುದ್ಧ 2020 ರ ಜನವರಿಯಲ್ಲಿ ನಡೆದ ಪ್ರತಿಭಟನೆಯದ್ದಾಗಿದೆ. ಈ ಚಿತ್ರಕ್ಕೂ ಬಿಹಾರದಲ್ಲಿ ನಡೆಯುತ್ತಿರುವ ವಿಧಾನಸಭಾ ಚುನಾವಣೆಗೂ ಯಾವುದೇ ಸಂಬಂಧವಿಲ್ಲ. ಆದ್ದರಿಂದ ಪೋಸ್ಟ್‌ನಲ್ಲಿ ಮಾಡಿದ ಪ್ರತಿಪಾದನೆ ತಪ್ಪಾಗಿದೆ.
ಪೋಸ್ಟ್‌ನಲ್ಲಿನ ಫೋಟೋವನ್ನು  ರಿವರ್ಸ್‌ ಇಮೇಜ್ ಸರ್ಚ್ ಮೂಲಕ ಹುಡುಕಿದಾಗ, ಇದೇ ರೀತಿಯ ಚಿತ್ರವನ್ನು ಪತ್ರಕರ್ತರೊಬ್ಬರು ಟ್ವೀಟ್‌ ಮಾಡಿರುವುದು ಕಂಡುಬಂದಿತು. ಈ ಟ್ವೀಟ್ 11 ಜನವರಿ 2020 ರಲ್ಲಿ ಮಾಡಲಾಗಿದ್ದು, ಈ ಟ್ವೀಟ್ ಪ್ರಕಾರ ಚಿತ್ರ ಕೋಲ್ಕತ್ತದ್ದಾಗಿದೆ.
ಇದರ ಕುರಿತ ಹೆಚ್ಚಿನ ಹುಡುಕಾಟವು ನಮ್ಮನ್ನು ಜನವರಿ 2020 ರ ಸುದ್ದಿ ಲೇಖನಗಳಿಗೆ ಕರೆದೊಯ್ಯಿತು. ಆ ಲೇಖನಗಳಲ್ಲಿಯೂ ಸಹ ಇದೇ ರೀತಿಯ ಚಿತ್ರವನ್ನು ಹೊಂದಿದೆ. ಆದರೆ ಈ ಚಿತ್ರ ಇನ್ನೊಂದು ಕೋನದಿಂದ ಕಂಡುಬಂದಿದೆ. ಈ ಲೇಖನಗಳ ಪ್ರಕಾರ, ಈ ಚಿತ್ರವು ಕೋಲ್ಕತ್ತಾದಲ್ಲಿ ಸಿಎಎ ಮತ್ತು ಎನ್‌ಆರ್‌ಸಿ ವಿರುದ್ಧದ ಪ್ರತಿಭಟನೆಯದ್ದಾಗಿದೆ. ಈ ಲೇಖನಗಳನ್ನು ಇಲ್ಲಿ ಮತ್ತು ಇಲ್ಲಿ ಓದಬಹುದು.
ಅಲ್ಲದೆ, ಈ ಪತ್ರಕರ್ತ ಹಂಚಿಕೊಂಡ ಪೋಸ್ಟ್‌ನಲ್ಲಿನ ಫೋಟೋದ ಮತ್ತೊಂದು ಆವೃತ್ತಿಯಲ್ಲಿ, ರಸ್ತೆಯ ಪಕ್ಕದ ಕಟ್ಟಡವೊಂದರಲ್ಲಿ ‘ಮೆಟ್ರೊ ಚಾನೆಲ್ ಕಂಟ್ರೋಲ್ ಪೋಸ್ಟ್ ಹರೆ ಸ್ಟ್ರೀಟ್ ಪೋಲಿಸ್ ಸ್ಟೇಷನ್’ ಎಂಬ ಫಲಕ ಗೋಚರಿಸುತ್ತಿದೆ. ಅದನ್ನು ಆಧಾರವಾಗಿಟ್ಟುಕೊಂಡು , ಸಂಬಂಧಿತ ಕೀವರ್ಡ್‌ಗಳೊಂದಿಗೆ ಗೂಗಲ್ ನಕ್ಷೆಗಳಲ್ಲಿನ ಹುಡುಕಾಟವು ಕೋಲ್ಕತ್ತಾದ ಸ್ಥಳಕ್ಕೆ ನಮ್ಮನ್ನು ಕರೆದೊಯ್ಯಿತು.
ಈ ಎಲ್ಲಾ ಆಧಾರಗಳಿಂದ, ಈ ಚಿತ್ರವು ಸಿಎಎ ಮತ್ತು ಎನ್‌ಆರ್‌ಸಿ ವಿರುದ್ಧ ಕೋಲ್ಕತ್ತಾದಲ್ಲಿ ನಡೆದ ಪ್ರತಿಭಟನೆಗೆ ಸಂಬಂಧಿಸಿದ್ದಾಗಿದ್ದು, ಇದಕ್ಕೂ ಪ್ರಸ್ತುತ ನಡೆಯುತ್ತಿರುವ ಬಿಹಾರ ವಿಧಾನಸಭಾ ಚುನಾವಣೆಗೂ ಯಾವುದೇ ಸಂಬಂಧವಿಲ್ಲ ಎಂಬ ತೀರ್ಮಾನಕ್ಕೆ ಬರಬಹುದು.
ಒಟ್ಟಾರೆಯಾಗಿ ಹೇಳುವುದಾದರೆ, ವ್ಯಾಪಕವಾಗಿ  ಹಂಚಿಕೊಳ್ಳುತ್ತಿರುವ ಚಿತ್ರವು 2020 ರ ಜನವರಿಯಲ್ಲಿ ಕೋಲ್ಕತ್ತಾದಲ್ಲಿ ಸಿಎಎ ವಿರೋಧಿ ಪ್ರತಿಭಟನೆಯದ್ದಾಗಿದೆ. ಇದಕ್ಕೂ ಈಗ ನಡೆಯುತ್ತಿರುವ ಬಿಹಾರ ವಿಧಾನಸಭಾ ಚುನಾವಣೆಗೂ ಯಾವುದೇ ಸಂಬಂಧವಿಲ್ಲ.